
WATU wasiopungua kumi wamejikuta wakirukwa akili au kuchomwa chomwa na vitu vinavyowatembea mwilini baada ya kudaiwa kuua nyoka aliyetolewa amri ya kutokuuawa, Ijumaa lina habari kamili.

Tukio hilo la aina yake, lilijiri hivi karibuni Kijijini Samunge, Loliondo kwa Mchungaji Mstaafu wa KKKT, Ambilikile Masapile ‘Babu Ambi’ ambaye anatoa tiba ya kikombe kwa wenye magonjwa sugu.  

Kwa mujibu wa mashuhuda, watu hao, wanaume wote, walimuua nyoka ambaye alitapikwa na mwanamke mmoja muda mfupi baada ya mwanamama huyo kupata kikombe.

Habari ya mwanamke huyo kutapika nyoka iliripotiwa katika gazeti ndugu la hili, Risasi Mchanganyiko (Jumatano), toleo namba 786 la Machi 30 hadi Aprili Mosi, mwaka huu.

Habari zinasema kuwa, mara baada ya mwanamke huyo kumtapika nyoka, Mchungaji Masapile alionya asiuawe baada ya kuona baadhi ya watu wakiokota fimbo na mawe kwa lengo la kumuua.

“Babu alipoona watu wanaokota mawe, wengine fimbo alionya wasithubutu kumuua yule nyoka lakini hawakusikia,” alisema shuhuda mmoja.

Aliendelea kusema kuwa, baada ya onyo hilo, baadhi ya watu waliacha, lakini wengine walitimiza azma yao kwa kumuua nyoka huyo.

Cha ajabu sasa, dakika chache baada ya tukio hilo, habari zinadai watu hao walianza kurukwa akili (ukichaa), wengine kujikuna mwili mzima huku wakidai kuna vitu vya kuchomachoma vinatembea mwilini.

“Wale watu bwana, baada ya kumuua tu nyoka, wengine walianza kurukwa akili, pia wapo waliokuwa wakijishika mwili mzima huku wakisema kuna vitu vinawachoma mwilini,” alisema shuhuda mmoja.

Inadaiwa kuwa, Babu Masapile aliwachua watu hao akawaombea na kuwapa dawa, ndipo wakarejea katika hali zao za kawaida huku wakisema wamekoma.

Babu, habari zinadai, alitoa onyo kwa watu wengine kwamba, wanapokuwa katika himaya yake, wasitende mambo ambayo yeye ameonya, vinginevyo yatawapata makubwa. 

Ni yule aliyetapikwa na mgonjwa baada ya kupata kikombe




